
HOTĂRÂRE

cu privire la derularea procesului de casare a unităților  de transport  în baza hotărârilor CO nr. 29 și nr. 54 Cu privire la casarea fondurilor fixe ale IPNA Compania „Teleradio-Moldova”
În conformitate cu prevederile art.56 alin.(6), art.58 lit.c), art.63 alin.(1) din Codul audiovizualului al Republicii Moldova şi în baza
p.84 din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/31 din 24.08.2007,
p.42 lit.m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,

hotărârii Consiliului de Observatori nr. 29 din 25.03.2013 Cu privire la casarea fondurilor fixe în IPNA Compania „Teleradio-Moldova”;
hotărârii Consiliului de Observatori nr. 54 din 27.05.2013 Cu privire la casarea fondurilor fixe în IPNA Compania „Teleradio-Moldova”
în urma examinării informației prezentate de către membrul Consiliului de Observatori Larisa Călugăru,  
Consiliul de Observatori

HOTĂRĂŞTE:

1. Consiliul de Observatori solicită CNA, Procuratura Generală și MAI efectuarea controlului privind legalitatea procedurii de casare și vânzare a metalului uzat, realizată în baza Hotărârii CO nr.29 din 25.03.2013 cu privire la casarea fondurilor fixe în IPNA Compania „Teleradio-Moldova și Hotărârii Consiliului de Observatori nr. 54 din 27.05.2013 Cu privire la casarea fondurilor fixe în IPNA Compania „Teleradio-Moldova”.
2. Președintele Consiliului de Observatori va înainta  demersul prevăzut în p.1 al prezentei hotărâri către instituțiile nominalizate.

3. Se recomandă președintelui IPNA Compania „Teleradio-Moldova” să suspende executarea vânzării metalului uzat, efectuat în temeiul  Hotărârii CO nr.29 din 25.03.2013 cu privire la casarea fondurilor fixe în IPNA Compania „Teleradio-Moldova și Hotărârii Consiliului de Observatori nr. 54 din 27.05.2013 Cu privire la casarea fondurilor fixe în IPNA Compania „Teleradio-Moldova”.
4. Prezenta hotărâre intră în vigoare în ziua adoptării.

Hotărârea  a fost adoptată cu votul a 6 membri ai Consiliului de Observatori (V. Bogatu, D.Deleu, L.Călugăru, P. Grozavu, A. Peru-Balan, E.Rîbca); contra –R. Lozinschi-Hadei, V. Ţapeş.
Preşedintele

Consiliului de Observatori                                              Aurelia Peru-Balan
Secretarul şedinţei

Consiliului de Observatori                                              Viorica Bogatu

